ROMANIA VIZAT

 JUDEŢUL MUREŞ Secretar general,

COMUNA ACĂŢARI JozsaFerenc

 PRIMAR

**P R O I E C T DE H O T Ă R Â R E**

**privind aprobarea proiectului „ASIGURAREA INFRASTRUCTURII TIC LA NIVELUL ȘCOLII GIMNAZIALE ACĂȚARI PENTRU COMBATEREA RISCULUI DE INFECTARE CU SARS-COV2” și a cheltuielilor legate de proiect**

Primarul commune Acățari,

Având în vedere referatul de aprobare a Primarului comunei Acățari nr.7026/2020 raportul compartimentului de resort nr. 7033/ 2020 și avizul Comisiei de specialitate,

Având în vedere temeiurile juridice, respectiv prevederile:

1. prevederile art. 129 alin. (2), lit. b) și d) şi alin. (4) lit d) din O.U.G. nr. 57/2019, privind Codul administrativ;

 b)Legii nr. 273/2006 privind finanțele publice locale, cu modificările și completările ulterioare;

 c) prevederile art. 129 alin.(2), lit. b) şi art. 139 din O.U.G. nr. 57/2019, privind Codul administrativ,

 Conform art.7, alin.(13) din Legea nr. 52/2003, privind transparența decizională în administrația publică,

În temeiul art.136 alin "1" din Ordonanța de Urgență nr. 57 din 3 iulie 2019, privind Codul administrativ,

P r o p u n:

.

ART 1. Se aprobă proiectul **„ASIGURAREA INFRASTRUCTURII TIC LA NIVELUL ȘCOLII GIMNAZIALE ACĂȚARI PENTRU COMBATEREA RISCULUI DE INFECTARE CU SARS-COV2”** în vederea finanțării acestuia în cadrul Programului Operațional Competitivitate 2014-2020, **Axa prioritară 2 -** Tehnologia Informaţiei şi Comunicaţiilor (TIC) pentru o economie digitală competitivă, **Prioritatea de investiții 2c. - Consolidarea aplicaţiilor TIC pentru e-guvernare, e-învăţare, e-incluziune, e-cultură, e-sănătate, Acţiunea 2.3.3 –** Îmbunătățirea conținutului digital și a infrastructurii TIC sistemice în domeniul e-educație, e-incluziune, e-sănătate și e-cultură – **SECŢIUNEA E-EDUCAŢIE**.

ART 2. Se aprobă valoarea totală a proiectului **„ASIGURAREA INFRASTRUCTURII TIC LA NIVELUL ȘCOLII GIMNAZIALE ACĂȚARI PENTRU COMBATEREA RISCULUI DE INFECTARE CU SARS-COV2”**, în cuantum de **918.541,52** lei (inclusiv TVA).

ART 3. Se aprobă cofinanțarea proiectului în valoare de 2% din totalul cheltuielilor eligibile în cuantum de **16.971,43** (inclusiv TVA), precum și asigurarea tuturor cheltuielilor neeligibile în valoare de **69.970,00** (inclusiv TVA) ale proiectului **„ASIGURAREA INFRASTRUCTURII TIC LA NIVELUL ȘCOLII GIMNAZIALE ACĂȚARI PENTRU COMBATEREA RISCULUI DE INFECTARE CU SARS-COV2”.**

ART 4. Sumele reprezentând cheltuieli conexe ce pot apărea pe durata implementării proiectului **„ASIGURAREA INFRASTRUCTURII TIC LA NIVELUL ȘCOLII GIMNAZIALE ACĂȚARI PENTRU COMBATEREA RISCULUI DE INFECTARE CU SARS-COV2”,** pentru implementarea proiectului în condiții optime, se vor asigura din bugetul local.

ART 5. Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale.

ART 6. Se împuternicește dl. Osvath Csaba , în calitate de Primar, să semneze toate actele necesare şi contractul de finanţare în numele comunei Acățari.

ART 7. Prezenta hotărâre se comunică, prin intermediul secretarului general al Comunei Acățari în termenul prevăzut de lege, Primarului Comunei Acățari și Instituției Prefectului-jud.Mureș.

ART 8. Prezenta hotărâre va fi adusă la cunoştinţa publică prin afişare la sediul Primăriei comunei Acățari şi publicare pe site-ul propriu al Primăriei comunei Acățari..

Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, [www.acatari.ro](http://www.acatari.ro)

Nr. 7026 din 19 noiembrie 2020

**REFERAT DE APROBARE**

**PRIVIND APROBAREA PROIECTULUI „ASIGURAREA INFRASTRUCTURII TIC LA NIVELUL ȘCOLII GIMNAZIALE ACĂȚARI PENTRU COMBATEREA RISCULUI DE INFECTARE CU SARS-COV2” ȘI A CHELTUIELOLIR LEGATE DE PROIECT**

***Fundamentarea necesităţii:***

 Infrastructura educațională se confruntă cu probleme majore din punct de vedere al dotării școlilor cu echipamente necesare desfășurării actului educațional într-o eră a digitalizării într-un ritm alert și continuu. În lipsa desăvârșită a unei infrastructuri adecvate în contextual actual privind criza sanitară cauzată de noul coronavirus COVID-19, derularea activităților didactice în condiții optime devine imposibilă.

 Necesitatea proiectului se conturează în crearea infrastructurii educaționale pentru o bază solidă la nivel primar și gimnazial în contextul epidemiologic actual, pentru a putea oferi șansa copiilor din comună să poată trece la ciclul școlar secundar deținând aptitudinile sociale necesare. Totodată, proiectul vizează reducerea marginalizării socio-culturale prin asigurarea accesului copiilor, indiferent de naționalitate și statut social, la procesul educațional desfășurat în mediul on-line pentru a preveni riscul de infectare cu coronavirului SARS-Cov-2. Prin asigurarea unui sistem local de învățământ la standardele necesare derulării procesului educațional, copiii din cadrul comunei ar putea beneficia de educația indispensabilă creșterii șansei lor de reușită școlară viitoare, astfel contribuind la scăderea expunerii riscului de sărăcie relativă, la vârstă adultă. Prezentul proiect vizează dotarea elevilor cu echipamente mobile de tipul tabletelor școlare pentru a asigura condițiile necesare desfășurării activiăților educaționale conform cerințelor actuale în domeniul învățământului, creând condiții necesare procesului educațional în mediul on-line.

Echipamentele mobile de tipul tabletelor școlare sunt indispensabile pentru continuitatea actului educațional în contextul epodemiologic actual și pentru asigurarea accesului la educație (drept fundamental al elevilor), dar facilitează și participarea elevilor la activități facultative. Este un instrument care pentru generația tânără reprezintă o metodă sigură și ușoară de exprimare, respectiv folosirea acestuia contribuie la dezvoltarea competențelor tehnologice ale copiiilor, rezultând un grad mai ridicat de alfabetizare digitală la nivel local, regional și național.

Dotarea sălilor de clasă cu echipamente, precum tablete interactive, camere web videoconferință, router wireless și alte echipamente IT, respectă cerințele minimale pentru asigurarea bazei materiale corespunzătoare derulării activităților de educație în vederea creșterii gradului de participare a elevilor la școală, reducerea substanțială a abandonului școlar. Folosirea acestor echipamente vor facilita introducerea folosirii de softwere educaționale la mai multe materii din programa școlară a elevilor, precum limbi străine, biologie, geografie, fizică, chimie și altele în vederea îmbunătățirii viziunii elevilor despre școală.

***Obiectivele specifice*** ale proiectului sunt următoarele:

1.Accesibilizarea mijloacelor de informare și comunicare prin dotarea elevilor și a cadrelor didactice cu echipamente necesare derulării procesului educațional în contextul pandemiei cauzate de SARS-Cov2.

2.Susținerea procesului de învățare în vederea absolvirii claselor și pentru pregătirea continuă a participanților la procesul educațional, respectiv facilitarea incluziunii digitale prin asigurarea instrumentelor TIC, precum și asigurarea accesului elevilor la procesul de învățare.

3.Creșterea nivelului educațional prin:

 - activități curriculare bazate pe TIC;

 - activități extracurriculare bazate pe TIC;

 - activități care prevăd formarea continuă a cadrelor didactice;

Având în vedere posibilitatea creșterii calității vieții a cetățenilor din comuna noastră prin îmbunătățirea infrastructurii educaționale, respectiv asigurarea cadrului necesar desfășurării actului educațional în condiții optime în mediul on-line pentru a preveni riscul de infectare cu noul coronavirus Sars-Cov2, văzând oportunitatea finanțării investiției prin Programul Operațional Competitivitate 2014-2020, Axa prioritară 2, Acțiunea 2.3.3 – Îmbunătățirea conținutului digitalși a infrastructurii TIC sitemice în domeniul e-educație, e-incluziune, e-sănătate, e-cultură – SECȚIUNEA E-EDUCAȚIE.

Ţinând cont de cele menţionate mai sus, supunem aprobării Consiliului Local al Comunei Acățari proiectul de hotărâre anexat.

**Primar,**

**Osvath Csaba**

****